CELEX: 62021CN0833
Language: da
Date: 2021-12-31 00:00:00
Title: Sag C-833/21: Anmodning om præjudiciel afgørelse indgivet af Audiencia Nacional (Spanien) den 31. december 2021 — Endesa Generación S.A.U mod Tribunal Económico Administrativo Central

28.3.2022   
            
            
               DA
            
            
               Den Europæiske Unions Tidende
            
            
               C 138/17
            
         
      Anmodning om præjudiciel afgørelse indgivet af Audiencia Nacional (Spanien) den 31. december 2021 — Endesa Generación S.A.U mod Tribunal Económico Administrativo Central
      (Sag C-833/21)
      (2022/C 138/19)
      Processprog: spansk
      
         Den forelæggende ret
      
      Audiencia Nacional
      
         Parter i hovedsagen
      
      
         Sagsøger: Endesa Generación S.A.U
      
         Sagsøgt: Tribunal Económico Administrativo Central
      
         Præjudicielle spørgsmål
      
      
                  1)
               
               
                  Er den spanske nationale lovgivning, der indfører en afgift på kul til produktion af elektricitet, forenelig med artikel 14, stk. 1, litra a), i direktiv 2003/96/EF (1), når det heri angives, at den har til formål at beskytte miljøet, men dette formål ikke er afspejlet i afgiftens struktur, og provenuet anvendes til at finansiere omkostningerne ved elektricitetssystemet?
               
            
                  2)
               
               
                  Kan det antages, at det miljømæssige formål kan anses for at komme konkret til udtryk i afgiftens struktur ved, at afgiftssatserne er fastsat i forhold til brændværdien af det kul, der anvendes til produktion af elektricitet?
               
            
                  3)
               
               
                  Er det miljømæssige formål opnået alene ved, at der indføres afgifter på visse ikke-vedvarende energiprodukter, og anvendelsen af dem, der anses for mindre skadelige for miljøet, ikke pålægges afgift?
               
            
         (1)  Rådets direktiv 2003/96/EF af 27.10.2003 om omstrukturering af EF-bestemmelserne for beskatning af energiprodukter og elektricitet (EUT 2003, L 283, s. 51).